கேள்வி: நில் ரத்தன் தார் - ஆரம்பகால வாழ்க்கை மற்றும் கல்வி பற்றி விளக்கவும்.
பதில்: இவர் 1892 ஆம் ஆண்டு ஜனவரி 2 ஆம் தேதி பிரித்தானிய இந்தியாவின் (இப்போது வங்காளதேசத்தின் ஜெசோர் ) ஜோல்காடாவில் ஒரு வழக்கறிஞரான பிரசன்னா குமார் தார் மற்றும் நிரோட் மோகினி தார் ஆகியோருக்குப் பிறந்தார். இவரது தாத்தா பிரேம் சந்த் தார், அந்த இடத்தைச் சேர்ந்த ஜமீன்தார். இவர் 1917 இல் இலண்டன் பல்கலைக்கழகம் முனைவர் பட்டம் பெற்றார். 1919 இல், பிரான்சில் அறிவியலில் முனைவர் பட்டம் பெற்றார். பனாரஸ் இந்து பல்கலைக்கழகம் , அலகாபாத் பல்கலைக்கழகம் , ஜாதவ்பூர் பல்கலைக்கழகம் , கோரக்பூர் பல்கலைக்கழகம் மற்றும் விஸ்வபாரதி பல்கலைக்கழகம் ஆகியவற்றிலிருந்து அவருக்கு கௌரவ முனைவர் பட்டம் வழங்கப்பட்டது.
கேள்வி: நில் ரத்தன் தார் - விருதுகள் மற்றும் பதவிகள் பற்றி விளக்கவும்.
பதில்: 1919ஆம் ஆண்டில் தார் இலண்டன் வேதியியல் சங்கம், மற்றும் வேதியியல் நிறுவனம் (பின்னர் அரசகழக வேதியியல் நிறுவனம்) ஆகியவற்றின் உறுப்பினராகத் தேர்ந்தெடுக்கப்பட்டார். 1935 ஆம் ஆண்டில், இவர் இந்திய தேசிய அறிவியல் நிறுவனத்தின், இப்போது இந்திய தேசிய அறிவியல் அகாதமி) அறக்கட்டளை உறுப்பினராக நியமிக்கப்பட்டார். தார் பிரான்சின் அறிவியல் அகாதமியின் தொடர்புடைய உறுப்பினராகவும், பிரான்சு வேளாண் அகாடமியின் வெளிநாட்டு உறுப்பினராகவும் இருந்தார். இவர் நான்கு முறை நோபல் பரிசுக்கு பரிந்துரைக்கப்பட்டார். இந்திய வேதியியல் சங்கம் மற்றும் இந்தியாவின் தேசிய அறிவியல் அகாடமியின் நிறுவன உறுப்பினராகவும், 1933 முதல் 1934 வரை மற்றும் 1935-1937 வரை முறையே இரு அமைப்புகளின் தலைவராகவும் இருந்தார். நிறுவன உறுப்பினராக இல்லாவிட்டாலும், இவர் இந்திய மண் அறிவியல் சங்கத்தின் தலைவராகவும் பணியாற்றினார். தார் இந்தியாவின் உயிரியல் வேதியியலாளர்கள் சங்கத்தின் உறுப்பினராகவும் இருந்தார். 1961 ஆம் ஆண்டில், இந்திய அறிவியல் பேராய சங்கம் பொதுத் தலைவரானார் .